proxectonos/corpus_dominio_legal_administrativo_tmp huggingface dataset:
10/08/2015 | Administración LocalMunicipal
Ortigueira
Secretaría
Aprobación inicial da modificación da plantilla de persoal

O Pleno da Corporación, en sesión extraordinaria do día 10 de xullo de 2015, adoptou entre outros o seguinte acordo: Modificar a plantilla do persoal eventual deste Concello do seguinte xeito. -Amortizar a posto de Secretaria da Alcaldía. -Crear o posto de traballo de persoal eventual coa denominadición e carcterísticas seguintes: · Denominación: Eventual adscrito á alcaldía. · Dedicación: parcial e 32 horas semanais. · Retribucións brutas. -Soldo base correspondente aos funcionarioos do Grupo A: Subgrupo A2: 818,33 -Nivel de complemento de destino 26: 595,89 euros - Nivel de complemento especifico: 199,30 euros -Total mensual: 1613,43 euros -Total anual: 22.144,96 euros Cumprindo co disposto no artigo 126 e seguintes do RD.781/1986, polo que se aproba o Texto Refundido das disposicións legais vixentes en materia de réxime local, e o estipulado no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, exponse ó público na Secretaría deste concello, por prazo de quince días hábiles -que comezará a contar dende o seguinte ao da inserción do presente edicto no Boletín Oficial da Provincia- co fin de que durante ese prazo poidan formularse as reclamacións que se consideren pertinentes, as cales deberán dirixirse ó Sr. Alcalde desta Corporación. Dita modificación incial quedarán definitivamente aprobada se durante o prazo de exposición ó público non se presentase reclamación algunha. No senso contrario, o Pleno da Corporación dispón do prazo dun mes para resolvelas. O que se fai publico aos efectos oportunos e para xeral coñecemento. Ortigueira, 14 de xullo de 2015 O Alcalde Juan Vicente Penabad Muras
10/08/2015 | Administración LocalMunicipal
Carballo
Padrón do imposto sobre actividades económicas, padrón do imposto sobre bens inmobles (rústica, urbana e características especiais) do ano 2015, e o padrón adicional de 2014 da taxa de recollida de lixo domiciliaria (LIXOV)

Por resolución da Alcadia nº 2463 de data 30 de xullo de 2015, procedeuse á aprobación dos Padrons fiscais seguintes: Padrón do Imposto sobre Actividades Económicas, Padrón do Imposto sobre Bens Inmobles (rústica, urbana e caracteristicas especiais) do ano 2015, e o padrón adicional de 2014 da Taxa de Recollida de Lixo Domiciliaria (LIXOV), no que figuran as liquidacións tributarias correspondentes a cada suxeito pasivo, dacordo cos seguintes datos: Importe total do padrón……………………………. 169.702,20€ Suma total de cotas municipais…………. 135.761,44€ Recargo Provincial……………………………………. 33.940,76€ IBI (Urbana)………………………………………….4.501.788,06€ IBI (Rustica)…………………………………………. 325.938,05€ IBI (Caracteristicas especiais) ……. 209.662,26€ Importe total do padrón………………………………. 297.710,12€ Que se proceda á exposición pública dos devanditos Padróns durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examina-los Padróns no Servicio de Xestión Tributaria do Concello, a fin de comproba-la exactitude dos datos que lles afecten. Contra o acto de aprobación dos Padróns e as liquidacións incorporadas ó mesmo, poderase formular recurso de reposición ante desta Alcaldía, no prazo dun mes, a contar desde o día seguinte á finalización do período voluntario de cobranza. Establecer o período voluntario de cobro das liquidacións resultantes deste Padrón, que abranguerá desde o día 15 de setembro ao día 30 de novembro de 2015. Durante este período os contribuintes poderán facer o pago das correspondentes débedas nas oficinas da Recadación Municipal, sitas na rúa Camiño Novo nº7, entreplanta Galerías Comerciais, en horario de luns a venres, de 09:00 a 13.30 horas, e de 16:00 a 18:30 horas. Os recibos domiciliados pasaranse ao cobro a partires do día 23 de outubro de 2015. Os recibos non domiciliados deberán ser aboados en efectivo. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez recibida a mesma e ata o fin do prazo voluntario en vía executiva, e do 20% unha vez transcorrido dito prazo. Carballo, 31 de xullo de 2015 O Alcalde, Asdo. Evencio Ferrero Rodriguez
10/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.48889. M.ª Carmen Maquieira Barrio. Rois

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO M.ª Carmen Maquieira Barrio, co DNI XXXXXXXXX e enderezo Antequeira-Oín, concello de Rois (A Coruña), solicita de Augas de Galicia a autorización de obras no lugar de A Pontenova, parroquia de Oín (Santa María), T. M. de Rois (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48889. As obras solicitadas consisten na realización dun peche de parcela en zona de policía do río Rois, dentro das parcelas 118 e 121 (polígono 122) situadas no termo municipal de Rois (A Coruña). O peche solicitado constaría de dúas tipoloxías, de maneira que unha parte realizaríase con postes de formigón, malla metálica e unha altura máxima de 2 m; mentres que a segunda tipoloxía de peche constaría dunha parte baixa a base de cachotería de pedra de 1 m de altura e enriba unha reixa cunha altura duns 1,7 m. A lonxitude total do peche solicitado sería duns 130 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 17 de xullo de 2015. O xefe do Servizo Territorial Ángel Gómez Rey
10/08/2015 | Administración LocalMunicipal
Padrón
Edicto conta xeral exercicio 2014

Formulada e rendida a Conta Xeral do Orzamento do Concello de Padrón correspondente ao exercicio económico 2014, e informada pola Comisión Especial de Contas en data 30 de xullo de 2015, sométese a exposición pública, cos documentos xustificativos, polo prazo de 15 días hábiles contados desde o seguinte ó da publicación deste anuncio no Boletín Oficial da Provincia, a fin de que, durante os devanditos 15 días hábiles e 8 máis, os interesados poidan formular as reclamacións, reparos ou observacións que se consideren pertinentes, os cales deberán dirixirse ao señor Alcalde-Presidente. Todo elo en cumprimento do disposto no artigo 212 do Texto Refundido da Lei Reguladora das Facendas Locais (aprobado por Real Decreto Lexislativo 2/2004 de 5 de marzo) e a Regra 102.2 da ORDE EHA 4041/2004 de 23 de novembro, pola que se aproba a Instrucción do Modelo Normal de Contabilidade Local. Padrón, 31 de xullo do 2015. O Alcalde, Asdo. Antonio Fernández Angueira
10/08/2015 | Administración LocalMunicipal
Ribeira
Conta xeral exercicio 2014

Formulada e rendida a conta xeral do orzamento desta corporación correspondente ao exercicio de 2014, e informada pola Comisión Especial de Contas, exponse ao público cos documentos que a xustifican, polo prazo de quince días hábiles contados a partir do seguinte ao da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real Decreto Lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais. Riveira, a 3 de agosto de 2015. O ALCALDE D. Manuel Ruiz Rivas.
10/08/2015 | Administración LocalMunicipal
Cerceda
Intervención
Corrección erro padrón auga e alcantarillado 2º trimestre 2015

Detectado un erro no decreto de alcaldía 610/2015, de 13/07/2015, relativo á aprobación do padrón dos contribuíntes da Taxa Municipal de subministro de auga e da Taxa do servizo de sumidoiro correspondentes ao segundo trimestre de 2015. Ao abeiro do artigo 105.2 da Lei 30/92, do 26 de novembro, de Réxime Xurídico e Procedemento Administrativo Común en relación co artigo 21.1 s) da Lei 7/1985, de 2 de abril, reguladora de Bases de Réxime Local, Primeiro.- Modificar o erro detectado no decreto de alcaldía 610/2015, de 13/07/2015, de maneira que onde pon: “Terceiro.- O prazo de cobramento en período voluntario abranguerá dende o día 20 de xullo ao 20 de agosto de 2015. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria” “Terceiro.- O prazo de cobramento en período voluntario abranguerá dende o día 20 de xullo ao 20 de setembro de 2015. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria” O alcalde José García Liñares Ante min, o secretario Raúl Martínez Martínez
10/08/2015 | Administración LocalMunicipal
Ortigueira
Secretaría
Delegación de competencias do Pleno na Xunta de Goberno Local

O Pleno da Corporación, en sesión extraordinaria do día 10 de xullo de 2015, adoptou entre outros o seguinte acordo: “Primeiro.- Delegar en favor da Xunta de Goberno Local as seguintes atribucións do Pleno: 1) O exercicio de accións xudiciais e administrativas e a defensa da Corporación en materias de competencia plenaria.2) A aprobación dos proxectos de obras e servizos cando sexa competencia do Pleno a súa contratación ou concesión, e cando aínda non estén previstos nos orzamentos. Segundo.- Da presente resolución darase conta á Xunta de Goberno na sesión constitutiva ós efectos da aceptación das competencias delegadas. Terceiro.- Publíquese no Boletín Oficial de la Provincia de acordo co disposto no Regulamento de Organización, Funcionamento e Réxime Xurídico as Entidades Locais.” O que se fai publico aos efectos oportunos e para xeral coñecemento. Ortigueira, 14 de xullo de 2015 O Alcalde Juan Vicente Penabad Muras
10/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47632. Acceso a parcela. Concello de Ortigueira

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Sebastian Mihai Dotel Zeni solicita de Augas de Galicia, por atoparse nas marxes do río Mazorgán, a autorización de obras, no polígono 10, parcelas 2172 e 2174, no lugar de Laxe, parroquia de Céltigos (San Xulián), concello de Ortigueira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47632. As obras solicitadas consisten na construción dun acceso a unha parcela mediante dous muros e unha placa de formigón armado de 0,30 m de espesor. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ortigueira ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 23 de xullo de 2015. O xefe do Servizo Territorial Néstor Rodríguez Arias
10/08/2015 | Administración LocalMunicipal
A Pobra do Caramiñal
Aprobación inicial de modificación da Base de execución n.º 39 do Orzamento, relativa a subvencións nominativas

Aprobado inicialmente polo Pleno da Corporación de 30 de xullo de 2015 a modificación da Base de Execución nº 39 para a inclusión de novas subvencións nominativas, en cumprimento do disposto no artigo 177.2 e 169.1 do Real Decreto Lexislativo 2/2004, de 5 de marzo, e disposicións concordantes, exponse ó público na Secretaría do Concello por prazo de 15 días hábiles –que empezarán a contar dende o seguinte ó da inserción do presente edicto no Boletín Oficial da Provincia- o fin de que durante o mesmo os interesados poidan examinalo e presentar reclamacións, que deberán ser dirixidas ó Alcalde-Presidente desta Corporación. No caso de non presentarse reclamacións, entenderáse definitivamente aprobado. A Pobra do Caramiñal, 31 de xullo de 2015. O Alcalde Asdo.: José Luis Piñeiro García
10/08/2015 | Administración LocalMunicipal
Touro
Edicto exposición do padrón das taxas polos servizos de subministración de auga conservación de contadores, canon da auga, coeficiente de vertedura e saneamento 2º trimestre

Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 2º trimestre de 2015, o citado Padrón estará a disposición do publico durante 15 días dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, en horario de 9:00 a 13:30 horas, os martes e os venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres. Transcorrido o período voluntario de pago establecido, ata o 30 de setembro de 2015 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 23 de xullo de 2015 O Alcalde, Asdo.: Ignacio Codesido Barreiro.
10/08/2015 | Administración LocalMunicipal
Vimianzo
Servizo de escola de arte e escola de panillo do Concello de Vimianzo

ANUNCIO DE LICITACIÓN DA PRESTACIÓN DO “SERVIZO DE ESCOLA DE ARTE E ESCOLA DE PANILLO DO CONCELLO DE VIMIANZO” 1. Entidade adxudicadora. a) Organismo: Concello de Vimianzo. b) Dependencia que tramita o expediente: Secretaría. c) Obtención de documentación e información: Dependencia: Secretaría do Concello de Vimianzo. Enderezo: Praza do Concello, 6.15129 Vimianzo (A Coruña). Teléfono 981716001, ext.203; fax 981716650 Correo electrónico: secretaria@vimianzo. gal Perfil do contratante: www.vimianzo. gal.2. Obxecto do contrato. a) Tipo: servizos. b) Descrición do obxecto: servizo de escola de arte e escola de panillo do Concello de Vimianzo. c) Lugar de execución: en distintos puntos do termo municipal. d) Duración do contrato: un ano e sete meses (de outubro de 2015 a maio de 2017). e) Admisión de prórroga: prorrogable por unha tempada máis (de outubro de 2017 a maio de 2018). f) CPV: 9200000-1 e 80510000-2 3. Tramitación e procedemento. a) Tramitación: ordinaria. b) Procedemento: aberto. c) Criterios de adxudicación do contrato: os criterios contidos no prego e coa ponderación que nel se sinala e que se publicará no perfil do contratante: www.vimianzo. gal.4. Valor estimado e orzamento de licitación. Valor estimado: 43.363,44 €, IVE non incluído. Orzamento de licitación: 34.979,84 €, IVE incluído.5. Garantías. Provisional: non se esixe. Definitiva: 5% do prezo de adxudicación, sen IVE.6. Requisitos específicos do contratista. a) Clasificación: non se esixe.7. Presentación de ofertas e solicitudes de participación. a) Data límite de presentación: dentro do prazo de 15 días naturais, contados dende o seguinte ao da publicación deste anuncio no BOP da Coruña. Horario de rexistro: de 8.00 ás 15.00 horas (luns a venres) e de 09.00 a 13.30 horas (sábados). b) Documentación que hai que presentar: a sinalada nos pregos de cláusulas administrativas particulares e de prescricións técnicas. c) Lugar de presentación: no Rexistro Xeral do Concello de Vimianzo ou en calquera outro dos lugares establecidos no art.38.4 da Lei 30/1992, do 26 de novembro de RXPAC, en cuxo caso deberá remitirse mediante fax ou telegrama ao Concello, antes da finalización do prazo de presentación de ofertas, o documento acreditativo da dita presentación. f) Plazo durante o que o licitador esta obrigado a manter a súa oferta: 2 meses.8. Apertura de ofertas. Publicarase no perfil do contratante o lugar, data e hora de apertura de ofertas.9. Gastos de publicidade. Serán por conta do adxudicatario a taxa de publicación no BOP e importe de publicación no xornal, nun máximo de 1.000,00 €. Vimianzo, 04 de agosto de 2015. O alcalde acc. (R. A. 1041/2015, do 01/08/2015) Bryan Joel Abiel Asla Seto Amigo
10/08/2015 | Administración LocalMunicipal
A Coruña
Servizo de Persoal
Nomeamento de persoal eventual

ANUNCIO Por Decreto da Alcaldía-Presidencia de data 13 de xullo de 2015, procedeuse ao nomeamento de persoal eventual da Corporación, que se indica a continuación. A determinación do número e as categorías do persoal eventual aprobouse por Acordo da Xunta de Goberno Local de data 19 de xuño de 2015. Conforme dispón o art.104.3 da Lei 7/1985, Reguladora das Bases do Réxime Local, procédese á publicación de tales nomeamentos: A Coruña, 20 de xullo de 2015. A CONCELLEIRA DELEGADA DE PERSOAL M.ª Eugenia Vieito Blanco
10/08/2015 | Administración LocalMunicipal
Brión
Aprobación provisional da modificación da Ordenanza reguladora da taxa de saneamento e depuración de augas residuais

EDICTO O Pleno do Concello, en sesión de data 31 de xullo de 2015, aprobou provisionalmente a modificación da Ordenanza reguladora da taxa de saneamento e depuración de augas residuais. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no Boletín Oficial da Provincia, prazo que comezará a contar desde o día seguinte ao da publicación no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderanse definitivamente adoptado o acordo provisional sen necesidade de acordo plenario, debendo facerse publicación íntegra do texto da modificación aprobada no BOP para a súa entrada en vigor. Brión, 3 de agosto de 2015. O alcalde José Luis García García
10/08/2015 | Administración LocalMunicipal
Melide
Padrón auga 2º trimestre 2015

Con data do 30/07/2015 a Xunta de Goberno Local adoptouse o seguinte acordo: 1.- Aprobar o padrón da taxa polos servizos de abastecemento e distribución de auga correspondente ao 2º trimestre de 2015.2.- Comunicar, para os efectos do artigo 63.8 da Lei 9/2010, de 4 de novembro, de augas de Galicia, e do artigo 49.7 do Decreto 136/2012, que a facturación pola empresa concesionaria do servizo do canon da auga da Xunta de Galicia correspondente ao 2º trimestre de 2015 foi de 62.069,22 euros.3.- Expoñer ao público o padrón aprobado, mediante a publicación de edicto no Boletín Oficial da Provincia e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria.4.- Contra as liquidacións das taxas municipais incorporadas aos padróns, os interesados poderán interpor recurso preceptivo de reposición ante a alcaldesa, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpoñer recurso contencioso administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta.5.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003.6.- Polo que respecta ao canon da auga da Xunta de Galicia, a falta de pagamento do mesmo no período voluntario sinalado suporá a esixencia do canon directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende o día seguinte á publicación do presente acordo no B. O. P. Melide, 30 de xullo de 2015 A alcaldesa Mª Ángeles Vázquez Mejuto
10/08/2015 | Administración LocalMunicipal
Ortigueira
Secretaría
Periodicidade das sesións ordinarias de Pleno e Xunta de Goberno Local

O Pleno da Corporación, en sesión extraordinaria do día 10 de xullo de 2015, fixouse a periodicidade das sesións ordinarias de Pleno e Xunta de Goberno Local con arreglo ao seguinte detalle: As sesión ordinarias do Concello Pleno terán lugar cada dous meses, o último venres dos meses pares, ás vinte horas. Cando o venres en que tivese que ter lugar a sesión ordinaria coincida en día festivo, realizarase o día hábil anterior á mesma hora. A Xunta de Goberno Local reunirase en sesión ordinaria todos os venres as doce horas. Se coincidise en día festivo, reunirase o día hábil anterior. O que se fai publico aos efectos oportunos e para xeral coñecemento. Ortigueira, 14 de xullo de 2015 O Alcalde Juan Vicente Penabad Muras
10/08/2015 | Administración LocalMunicipal
A Coruña
Servizo de Persoal
Lista provisional de 1 praza de inspector principal da Policía Local, C. E. 6/13. Promoción interna

ANUNCIO A concelleira delegada de Facenda e Administración, por delegación da Xunta de Goberno Local, por resolución de data 09 de xullo de 2015, resolveuse o seguinte: Primeiro. –Aprobar a lista provisional de aspirantes admitidos e excluídos ao proceso selectivo convocado para a provisión con carácter de propiedade das seguintes prazas: – 1 PRAZA DE INSPECTOR PRINCIPAL DA POLICÍA LOCAL C. E. 6/13, promoción interna. ADMITIDOS: EXCLUÍDOS: Defecto en la cobertura de la instancia, por no corresponder el n.º de convocatoria con el nombre del proceso selectivo en la solicitud presentada A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo. –A lista de admitidos poderá consultarse a través do teléfono 010 de información municipal (981 920 010 se se chama desde fóra da cidade), na páxina web do Concello da Coruña (www.coruna.es/selección) e estará así mesmo exposta no taboleiro de anuncios desta Corporación a efectos de subsanación de erros, concedéndose para este fin un prazo de dez días, contados desde o seguinte á súa publicación no Boletín Oficial da Provincia. A Coruña, 21 de xullo de 2015. A concelleira delegada de Facenda e Administración M.ª Eugenia Vieito Blanco
25/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W14.48469. Rede de gas. Concello de Neda.

Gas Galicia SDG, S. A, solicita de Augas de Galicia por atoparse nas marxes dos ríos Basteiro e Belelle, a autorización de obras, no lugar de Avda. de Algeciras e Avda. de Xubia, parroquia de Neda (San Nicolás), Concello de Neda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48469. As obras solicitadas consisten na execución das obras do proxecto de:”Ampliación de red de gas natural en el municipio de Neda”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Neda ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 11 de agosto de 2015 O xefe do servizo territorial Néstor Rodríguez Arias
25/08/2015 | Administración LocalMunicipal
Toques
Anuncio sobre a conta xeral do exercicio de 2014

Formulada e rendida a conta xeral deste Concello, correspondente ao ejercicio económico de 2014, e informada favorablemente pola Comisión Especial de Contas, sométese a información pública polo prazo de quince días, contados dende a publicación do presente anuncio no Boletín Oficial da Provincia, durante os mesmos e oito días máis, os interesados poderán presentar reclamacións, reparos e observacións nos termos previstos no artigo 193 da lei 39/1988, reguladora das Facendas Locais. Toques, 13 de agosto de 2015.- O alcalde, Asdo.: José Angel Penas García
25/08/2015 | Administración LocalMunicipal
Ares
Ares: anuncio de licitación. Contratación obra: “mellora da accesibilidade e acondicionamento do entorno da praia do Xuncal”

Contratación OBRA: “MELLORA DA ACCESIBILIDADE E ACONDICIONAMENTO DO ENTORNO DA PRAIA DO XUNCAL” Segundo acordo adoptado pola Xunta Municipal de Goberno de data 21/08/2015 polo que se anuncia a contratación da obra “MELLORA DA ACCESIBILIDADE E ACONDICIONAMENTO DO ENTORNO DA PRAIA DO XUNCAL” mediante procedimiento negociado con publicidade, tramitación anticipada do gasto e procedemento urxente. I. Obxeto do contrato: A execución da obra “MELLORA DA ACCESIBILIDADE E ACONDICIONAMENTO DO ENTORNO DA PRAIA DO XUNCAL” II. Tipo de licitación: 68.000,00 € (IVE engadido) III. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. IV. Prego de Cláusulas administrativas que rixe o contrato: O Prego de Cláusulas Administrativas particulares para a adxudicación do presente contrato de obra, procedimiento negociado con publicidade foi aprobado pola Xunta Municipal de Goberno en sesión de data 21/08/2015, e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluido o IVE. VI. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de cinco días contados dende o día seguinte á publicación do presente anuncio no BOP e perfil Ares, 21 de agosto de 2015 O Alcalde-Acctal Asdo.- José Eugenio Fernández Lago
25/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48676. Rede de asaneamento. Concello de Zas.

Concello de Zas, solicita de Augas de Galicia por atoparse nas marxes do río Follente, a autorización de obrasno lugar de Vilar do Mato, parroquia de Vilar (San Pedro), Concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48676. As obras solicitadas consisten na execución das obras do proxecto de:“ Red de saneamento de Vilar do Mato. Zas”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de agosto de 2015 O xefe do servizo territorial Néstor Rodríguez Arias
25/08/2015 | Administración LocalMunicipal
Zas
Anuncio aprobación inicial do padrón de vados 2015

Por Resolución de Alcaldía de data 18 de agosto de 2015 aprobouse inicialmente o padrón da taxa de vados correspondente ao exercicio 2015 que estará exposto ao público por prazo de 15 día hábiles a contar desde o seguinte ao da publicación deste anuncio para exame polos interesados. Caso de non presentarse reclamación o mesmo entenderase definitivamente aprobado, pudiendo os interesados presentar contra o mesmo recurso de reposición previo ao contencioso-administrativo, ante a Alcaldía no prazo dun mes. O presente anuncio ten carácter de notificación colectiva. En Zas, a 18 de agosto de 2014, O Alcalde, Asdo.- Manuel Muiño Espasandín,
25/08/2015 | Administración LocalMunicipal
Cambre
Delegación de funcións

“Por motivos persoais non poido exercer as miñas funcións de alcalde dende o día 24 ao 28 de agosto do ano que andamos, ambos os dous inclusive, polo que, e de conformidade con establecido no artigo 60 de Regulamento orgánico municipal, resolvo: Primeiro: Delegar a totalidade de funcións que ostenta esta alcaldía no primeiro tenente de alcalde don Augusto Rey Moreno, que as exercerá durante o período anteriormente citado. Segundo: Notifíquese a presente resolución ao interesado, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do concello. Terceiro: De conformidade co establecido nos artigos 60 e 61 do Regulamento orgánico municipal, a delegación surtirá efectos dende a data que dispón a propia resolución, e o tenente de alcalde que asume as funcións non poderá revogar as delegacións que houbera outorgado o alcalde, en virtude do disposto nos artigos 47, 48 e 49 do propio regulamento.” Cambre, 18 de agosto de 2015 O alcalde Óscar A. García Patiño
25/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48461. Legalización dunha ponte. Concello de Coristanco.

Concello de Coristanco, solicita de Augas de Galicia por atoparse nas marxes do río Calvar, a legalización de obras, no lugar de Lume de Suso e Portoquintans, parroquia de Valenza (San Pedro), Concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48461. As obras solicitadas consisten na construción dunha ponte mediante tres tubos en paralelo de 1,00 m de diámetro e unha lousa de formigón de 4,00 x 6.00 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de agosto de 2015 O xefe do servizo territorial Néstor Rodríguez Arias
25/08/2015 | Administración LocalMunicipal
A Coruña
Área de Rexeneración Urbana e Dereito á Vivenda
Planeamiento
Anuncio de emprazamento aos interesados nos recursos contencioso-administrativos interpostos contra o acordo do pleno do concello do 26 de xaneiro de 2015 que aproba definitivamente a modificación do PEPRI da Cidade Vella e Pescadería

En cumprimento do disposto no artigo 49.1 da Lei 29/1998 de 13 de xullo, reguladora da xurisdición contencioso-administrativa, notificase o emprazamento aos interesados no expediente da modificación do Plan especial de protección e reforma interior da Cidade Vella e Pescadería, para que no prazo de nove días a partir do día seguinte ao que se realice esta publicación, poidan comparecer no Tribunal Superior de Xustiza de Galicia, como demandados no procedemento ordinario que a continuación se relaciona: En virtude do Decreto da Alcaldía que se publicou no BOP nº 81 de 4 de maio de 2015, o día 20 de abril de 2015, remitiuse ao Tribunal Superior de Xustiza de Galicia, situado na Praza de Galicia s/n da Coruña, copia do expediente da modificación do PEPRI Cidade Vella e Pescadería da Coruña. A Coruña, 30 de xullo de 2015 O tenente de alcalde da Área de Rexeneración urbana e dereito á vivenda, Fadwa De Olañeta Treviño
25/08/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Seguro de accidentes dos alumnos do Conservatorio de Danza da Deputación Provincial da Coruña

A) Organismo: Excma. Deputación Provincial da Coruña B) Dependencia que tramita o expediente: Servizo de Contratación C) número de expediente: 2. OBXECTO DO CONTRATO: SEGURO DE ACCIDENTES DOS ALUMNOS DO CONSRVATORIO DE DANZA DA DEPUTACIÓN PROVINCIAL DA CORUÑA 3. PRAZO DE EXECUCIÓN: Dous cursos, 2015/2016 e 2016/2017, comprendendo cada curso dende o 14 de setembro ata o 13 de setembro do ano seguinte.4. TRAMITACIÓN E PROCEDEMENTO DE ADXUDICACIÓN: A) Tramitación: urxente B) Procedemento: aberto con multiplicidade de criterios de valoración 5. PRESUPOSTO ANUAL: 12.000,00 €; PRESUPOSTO TOTAL: 24.000,00 € 6. GARANTÍA PROVISIONAL: Non se esixe 7. GARANTÍA DEFINITIVA: Non se esixe 8. REQUISITOS ESPECÍFICOS DO CONTRATISTA: Ver cláusulas 7 e 10 do Prego.8. BIS. CLASIFICACIÓN: Non se esixe 9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15003 A Coruña) B) Data límite de presentación de ofertas: dentro do prazo dos oito días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10.1 do Prego de cláusulas administrativas. Sobre B, subtitulado “Referencias Técnicas non valorables automaticamente”. Conterá a documentación de Referencias técnicas non valorables automaticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e referencias valorables automaticamente”: Conterá a proposición axustada ao modelo que figura no Anexo nº 4 do prego de cláusulas administrativas. D) MOSTRAS: Non se esixen. VARIANTES: Admitidas, ata tres. Versarán sobre ampliación das indemnizacións por falecemento ou incapacidade, redución do prazo de pago da indemnización ou melloras noutras coberturas tales como maior indemnización en invalidez permanente parcial e en especial melloras en asistencia sanitaria, rehabilitacións, centros asistenciais e hospitalarios.10. INFORMACIÓN: www.dicoruna.es 981 080 314 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario. A Coruña, 19 de agosto de 2015 A PRESIDENTA EN FUNCIÓNS, A SECRETARIA ACCTAL., María Goretti Sanmartín Rei Mª Amparo C. Taboada Gil
25/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.49719. Ampliación dunha nave. Concello de Abegondo.

Piensos Fauna SL, solicita de Augas de Galicia por atoparse nas marxes do río Penedo, a autorización de obras, na parcela de referencia catastral 000902500NH58F0001PT, no lugar de Borreiros, parroquia de Abegondo (Santaia), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49719. As obras solicitadas consisten na ampliación dunha nave dedicada a almacenamento e distribución de pensos. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de agosto de 2015 O xefe do servizo territorial Néstor Rodríguez Arias
25/08/2015 | Administración LocalMunicipal
Outes
Anuncio aprobación definitiva transferencia 4.2015

Rematado o trámite de información pública do expediente de modificación de crédito 19/2015, transferencia de crédito 4/2015, aprobado inicialmente polo Pleno da Corporación na sesión ordinaria do o 9 de xullo do 2015, sen que teñan presentadas alegacións, consonte os artigos 177.2 e 169.1 do texto refundido da Lei das facendas locais (TRLFL), aprobado por Real Decreto lexislativo 2/2004, de 5 de marzo, enténdese definitivamente aprobado, polo que se publica o resumo do Orzamento por capítulos incorporando a antedita modificación: Os que teñan a consideración de interesados consonte o artigo 170 do TRLFL poderán interpoñer directamente recurso contencioso-administrativo contra esta aprobación definitiva, perante a Sala do Contencioso-Administrativo do Tribunal Superior de Xustiza de Galicia no prazo de dous meses desde o día seguinte ao da publicación deste anuncio no Boletín Oficial da Provincia (artigo 171 do TRLFL). Outes, 17 de agosto do 2015 O Alcalde Asdo.: Carlos E. López Crespo
25/08/2015 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Resolución pola que se aproban listas definitivas de admitidos e excluidos a un proceso selectivo para a elaboración de listas

Resolucións 2015/17503 do 10/08/2015 e 2015/17776 do 12/08/2015 polas que se aproban as listas definitivas de admitidos/as e excluídos/as, tribunal, lugar, data e hora do primeiro exercicio do proceso selectivo para elaborar unha lista de aspirantes a funcionarios interinos para o posto de Técnico de Prevención de Riscos Laborais. Transcorrido o prazo de reclamacións ás listas provisionais de admitidos e excluídos para o proceso selectivo de elaboración dunha lista de aspirantes a persoal funcionario interino para o posto de Técnico de Prevención de Riscos Laborais, publicadas no BOP número 131 de data 14 de xullo de dous mil quince, e á vista da documentación achegada polos aspirantes Don Valentín González Formoso, Presidente da Deputación Provincial da Coruña, 1.–Aprobar a relación definitiva de admitidos e excluídos que se indica de seguido para participar nas probas selectivas convocadas no BOP núm.93 de 20 de maio de dous mil quince para elaborar unha lista de aspirantes a persoal funcionario interino para o posto de Técnico de Prevención de Riscos Laborais: 2.- Designar como membros do Tribunal cualificador do proceso selectivo aos funcionarios que se relacionan a continuación e autorizar o pagamento dun máximo de 12 asistencias a cada un deles, de acordo co previsto na Base núm.45.6 de Execución do Orzamento da Deputación para o ano 2015 e no artigo 29 do Real decreto 462/2002, de 24 de maio, sobre indemnizacións por razón do servizo.3.- Fixar a data, hora e lugar que se indican para a realización do primeiro exercicio do proceso selectivo: A presente resolución, que pon fin á vía administrativa, é susceptible de interposición de recurso potestativo de reposición ante o Presidente, nos termos e prazos sinalados na lei 30/1992, do Réxime Xurídico das Administracións Públicas e do Procedemento Administrativo Común; ou directamente de recursos contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 13 de agosto de 2015 A PRESIDENTA EN FUNCIÓNS O SECRETARIO María Goretti Sanmartín Rei José Luis Almau Supervía
25/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.49019. Red Eléctrica de España, S. A. U. Concello de Touro e Concello de A Estrada.

RED ELÉCTRICA DE ESPAÑA, S. A. U., con DNI A85309219 e enderezo Paseo del Conde de los Gaitanes nº 177 - La Moraleja – Alcobendas – Madrid, solicita de Augas de Galicia a autorización de obras para actuacións que afectan aos tt. mm. de Touro (A Coruña) e A Estrada (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49019 Solicita autorización para obras relacionadas co aumento da capacidade de transporte da liña eléctrica Portodemouros-Tibo, e que se sitúan na zona de policía do río Ulla e do encoro de augas de A Estrada. A primeira actuación consiste no rebaixe da cota do terreo entre os apoios 188 e 189 da liña, actuando sobre unha superficie duns 1.000 m² baixo o tendido eléctrico no entorno das coordenadas ETRS89 X:563.775 Y:4.744.085, preto do lugar de Zanco dos Pombos, parroquia de Calvos de Socamiño, concello de Touro (A Coruña). A outra actuación consiste no recrecido de 4 metros do apoio nº289 da liña, situado nas coordenadas ETRS89 X:540.065 Y:4.722.340, a uns 45 metros do encoro da Estrada, parroquia de A Somoza, concello de A Estrada (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Touro ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 5 de agosto de 2015 O xefe do servizo territorial Ángel Gómez Rey
25/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.48996. Jaime Nieto Otero. Concello de Ames.

Jaime Nieto Otero, con DNI XXXXXXXXX e enderezo no lugar de Pedrouzos, Ames, solicita de Augas de Galicia a autorización de obras no lugar de Pedrouzos, parroquia de Ames (San Tomé), no t. m. de Ames (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48996 As obras solicitadas consisten na execución dun peche na zona de policía do rego dos Pasos, na parcela nº 818 do polígono nº 503, constando dunha base de formigón, dúas filas de bloque, postes de formigón e malla metálica de 1 metro de altura, cunha lonxitude de 51 m. l. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ames ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 5 de agosto de 2015 O xefe do servizo territorial Ángel Gómez Rey
25/08/2015 | Administración LocalMunicipal
Mesía
Aprobación inicial expediente de crédito extraordinario CE 3/2015

O Pleno municipal, en sesión celebrada o día 21 de agosto de 2015, acordou aprobar inicialmente o expediente de modificación de créditos, mediante crédito extraordinario CE 03/2015, por importe de 3.391,12€. O referido expediente sométese a información pública por un prazo de quince días hábiles, contados a partir do seguinte ó da publicación deste anuncio no BOP, a efectos de que os interesados poidan examinar o expediente e presentar reclamacións ou suxestións ante o Pleno, de conformidade co disposto no artigo 177, en relación co 169 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais. Se finalizado o prazo de exposición ao público non se presentasen reclamacións, considerarase aprobado definitivamente o expediente. Mesía, 21 de agosto de 2015 O alcalde, Asdo./ Mariano Iglesias Castro.
25/08/2015 | Administración LocalMancomunidades
Mancomunidade de Concellos da Comarca de Ferrol
Exposición da conta xeral de 2014

O Pleno da Mancomunidade de Concellos da Comarca de Ferrol, na súa sesión do día 10 de agosto de 2015, ditaminou a conta xeral da Mancomunidade de Concellos da Comarca de Ferrol correspondente ao exercicio económico de 2014. O que se anuncia ao público, de conformidade co disposto no artígo 212.3 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, advertíndose que o prazo de quince días hábiles, durante os cales e oito máis os interesados poderán presentar reclamacións, reparos ou observacións; empezarán a contar dende o seguinte ao da publicación do presente anuncio no Boletín Oficial da Provincia da Coruña. No prazo referido, a contar dende o seguinte á devandita publicación, poderase examinar o expediente, en horario de nove a trece, de luns a venres, nas dependencias da Mancomunidade na Casa do Concello de Ferrol, praza de Armas, s/n. Ferrol, 13 de agosto de 2015. O presidente Asdo.: Jorge Juan Suárez Fernández